Han debuterte for Twente i 1989 og spilte der fram til 2003. Totalt spilte han 356 ligakamper i denne perioden. I 2003 ble han kjøpt av Ajax, men måtte finne seg i å være annenkeeper bak Maarten Stekelenburg. Han returnerte til Twente året etter. I sesongen 2009/10 spilte han alle 34 ligakampene for Twente, han slapp bare inn 23 mål og han ble ligamester da Twente vant den nederlandske serien for første gang. Han har spilt 187 ligakamper siden returen i 2004, til sammen 543 ligakamper i Nederland.